钦定古今图书集成/历象汇编/庶征典/第108卷 > 唐
## 钦定古今图书集成/历象汇编/庶征典/第108卷 > 唐

### 太宗贞观元年饥

按《唐书太宗本纪》。“贞观元年十月丁酉。以岁饥减膳。”
按《五行志》。贞观元年。关内饥。

贞观二年，饥。

按《唐书太宗本纪》：“二年三月己巳，遣使巡关内，出金
宝赎饥民鬻子者，还之。”

按：《旧唐书本纪》：“二年八月，河南、河北大霜，人饥。
贞观八年饥。”

按《唐书太宗本纪》不载。　按《虞世南传》：贞观八年，山
东及江淮大水，帝忧之，以问世南，对曰：“山东淫雨，江
淮大水，恐有冤狱枉系。”帝然之。于是遣使赈饥民，申
挺狱讼，多所原赦。

### 高宗永徽五年大稔

按《唐书高宗本纪》。不载。　按《册府元龟》。“永徽五年大
稔，雒米斛至两钱半，粳米斗至十一文。”

### 显庆元年以民饥减膳

按《唐书高宗本纪》，不载　按《册府元龟》，显庆元年二
月，上封人奏称，“去岁粟麦不登，百姓有食糟糠者。帝
命取所食物视之，惊叹，手诏曰：‘上封人所进食极恶，
情之忧灼。中宵辍寐，永言给足，取愧良深。夫国以人

犹缺，致令九年无备，四气有乖。遂使去秋霖滞，便即
罄竭。所以伫西郊而结念，眷东作以劳怀，岂下乏农
夫，上甘珍馔？宜令所司常进之食，三分减二’。”群臣奏
言：“伏见手诏，以近畿诸州百姓少食，特为减膳。去年
虽不善熟，未是大饥。陛下忧劳情深，发使赈给，复为
减膳，在外黎庶，不胜喜庆。”帝曰：“比日亦闻百姓食少，
不谓至是。今所见者，乃非人所食物。朕闻天子以百
姓心为心，岂有见有如此一身独供丰馔！自见此食，
忧叹不能已也！”三月，澍雨，百僚请复常膳；许之。

### 总章二年饥

按《唐书高宗本纪》不载。　按《五行志》，“总章二年，诸州
四十馀饥，关中尢甚。”

### 咸亨元年饥

按《唐书高宗本纪》：“咸亨元年八月庚戌，以谷贵，禁酒，
是岁大饥。”

咸亨三年，饥。

按《唐书高宗本纪》不载。　按《唐会要》，“三年，关中饥。”

### 仪凤三年饥

按《唐书高宗本纪》。不载　按《册府元龟》，“三年四月，以
同州饥，沙苑及长春宫并许百姓樵采渔猎。”

仪凤四年春，东都饥。

按《唐书高宗本纪》不载。　“按《五行志》”云云。

### 调露元年秋关中饥

按《唐书高宗本纪》不载。　“按《五行志》”云云。

### 永隆元年饥

按《唐书高宗本纪》不载。　按《五行志》，“永隆元年冬，东
都饥。”

按：《旧唐书本纪》：“永隆元年十一月，洛州饥，减价官粜，
以救饥人。”

### 永淳元年饥

按《唐书高宗本纪》，“永淳元年六月，大蝗，人相食。”　按
《五行志》，“永淳元年，关中及山南州二十六饥，京师人
相食。”

按《册府元龟》：“永淳元年正月朔，以年饥受朝贺而不
设会，放雍州诸府兵士于邓、绥等州就谷。”

### 弘道元年饥

按《唐书高宗本纪》不载　按《旧唐书本纪》，永淳二年。
〈是年改元弘道〉天后自封岱之后，劝上封中岳，每下诏草《仪
注》，以岁饥而止。

### 中宗嗣圣四年〈即武后垂拱三年〉饥

按《唐书武后本纪》不载。　按《五行志》，“垂拱三年，天下
饥。”

嗣圣五年。〈即武后垂拱四年〉饥。

按《唐书武后本纪》不载　按《旧唐书本纪》，垂拱四年
春二月，山东河南甚饥乏。

嗣圣十八年。〈即武后大足元年〉饥。

按《唐书中宗本纪》不载。　按《五行志》，“大足元年春，河
南诸州饥。”

### 神龙二年饥

按《唐书中宗本纪》不载　按《旧唐书本纪》，“二年，河北
水，大饥。”

### 景龙元年饥

按《唐书中宗本纪》不载　按《旧唐书本纪》，神龙三年。
〈是年改元景龙〉夏，山东、河北二十馀州旱，饥、馑、疾疫，死者数
千计。

景龙二年春，饥。

按《唐书中宗本纪》不载。　按《五行志》云云。

按《册府元龟》：“二年二月，以河朔诸州多饥乏，命张知
泰巡问赈恤。”

景龙三年，饥。

按《唐书中宗本纪》不载　按《五行志》，“三年三月饥”
按《册府元龟》：“三年三月制发仓廪赈饥人。”

### 睿宗先天二年饥

按《唐书睿宗本纪》不载。　按《五行志》，“先天二年冬，京
师、岐、陇、幽州饥。”

### 元宗开元二年饥

按《唐书元宗本纪》，不载。　按《张廷珪传》：“开元初，大旱，
关中饥，诏求直言。廷珪上疏曰：‘古有多难兴国，殷忧
启圣。盖事危则志锐，情苦则虑深，故能转祸为福也。
景龙、先天间，凶党构乱，陛下神武，汛埽氛垢，日月所
烛，无不濡泽。明明上帝，宜锡介福。而顷阴阳愆候，九
谷失稔，关辅尤剧。臣思天意，殆以陛下春秋鼎盛，不
崇朝有大功，轻尧、舜而不法，思秦、汉以自高，故昭见
咎异，欲日慎一日，永保天和，是皇天于陛下眷顾深
矣，陛下得不奉若休旨而寅畏哉’！”诚愿约心削志，考
前王之书，敦素朴之道，登端士，放佞人，屏后宫，减外
厩，场无蹴鞠之玩，野绝从禽之乐，促远境，罢县戍，矜
惠穷惸蠲，薄徭赋，去淫巧，捐珠璧。不见可欲，使心不
乱。或谓“天戒不足畏，而上帝凭怒，风雨迷错，荒馑日
甚，则无以济下矣。”或谓“人穷不足恤，而亿兆携离，愁苦昏垫，则无以奉上矣。”斯安危所系，祸福之原，奈何
不察。

按《册府元龟》：“开元二年正月，关中饥，下诏曰：‘朕闻诸
《易》曰：‘先天而天不违，后天而奉天时’。天且不违，况于
人乎？因斯而言，则君事于天，养于人，行月令，顺时物
也。朕以不德，恭膺斯运，静言询政，每用忧劳。属献岁
发春，东风解冻，土膏脉散，草木自乐，而天久不雨，元
元何辜？孰可以授农事，拯彼饥者？岂布德利，施庆惠’”
尚不及与，岂掩骼埋胔？无麛无卵，尚不及欤，岂名山
大川。修祭命祀，尚不及欤。钦若令典，惟增所惧，缅怀
大猷，思补其缺。有司可稽《春令》，以称朕心。其有直谏
昌言，弘益政理者，朕将亲览，罔或隐避。不急之务，一
切停息。见禁囚徒，速令处置。宜从宽大，勿使称冤。本
州本军刺史军将境内，所有名山大“川，能兴云致雨
者，并宜祈祭。其有僵尸暴骸，无主收敛者，亦仰埋掩，
量致祭讫，各具状奏闻。应须酒脯，宜用官物。”古者雪
冤妇于东海，问刑人于北寺，则以旱之故，应时如向。
至于山不童，泽不竭，使霈然以降，兴而致之，复何远
也。将达精诚，务修蠲洁，俾幽坎遂性，飞走从宜。则冀
天之爱人，月离于毕，“颙颙之望，感而遂通。布告遐迩，
令知此意。”二月，帝亲虑囚徒，宰臣等奏曰：“陛下亢旱，
亲降德音，减膳彻乐，朝野之人，无任欣感。然食粟之
马，在厩尢多，臣请马料日减其半，回给饥户，则人畜
偕济，免供之乏。”许之。

开元五年，饥。

按《唐书元宗本纪》不载　按《册府元龟》，五年五月诏：
“河南、河北去年不熟，今春亢旱，全无麦苗，所在饥敝，
特异寻常。”

开元十五年，饥。

按《唐书元宗本纪》不载　按《旧唐书本纪》，十五年秋，
河北饥。

开元十六年，河北饥。

按《唐书元宗本纪》不载。　“按《五行志》”云云。

按：《旧唐书食货志》十六年十月敕：“自今岁普熟，谷价
至贱。”〈按此所载与唐书五行志互异而旧纪作十五年河北饥亦并存之〉
开元二十年，饥。

按《唐书元宗本纪》不载。　按《卢从愿传》，“从愿，开元十
八年迁太子宾客。二十年，河北饥，诏为宣抚处置使。
开元二十一年饥。”

按《唐书元宗本纪》不载。　按《裴耀卿传》，“耀卿，字焕之，
开元二十年，迁京兆尹。明年秋，京师饥。”

开元二十五年，有《年》。

按《唐书元宗本纪》，不载。　按《册府元龟》，二十五年九
月戊子敕：“今岁秋苗，远近丰熟。”

开元二十七年，有《年》。

按《唐书元宗本纪》，不载。　按《册府元龟》，二十七年九
月敕：“今岁物已秋成，农郊大稔。岂但京坻之积，有同
水火之饶，宜因丰穰，预为收贮。”

### 天宝十四载饥

按《唐书元宗本纪》不载　按《册府元龟》十四载，正月，
“岁饥乏。”

### 肃宗乾元元年饥

按《唐书肃宗本纪》不载　按《旧唐书本纪》，“乾元元年
三月辛卯，以岁饥，禁酤酒麦，依常式。”

按《荒政考略》：肃宗时，百姓残于兵，盗米斗至钱七千，
鬻糠为粮，民行乞食者属路

乾元三年，饥。

按《唐书肃宗本纪》不载。　按《五行志》：“三年春饥，米斗
钱千五百。”

### 代宗广德二年饥

按《唐书代宗本纪》不载。　按《五行志》，“广德二年秋，关
辅饥，米斗千钱。”

### 永泰元年饥

按《唐书代宗本纪》不载。　按《五行志》，“永泰元年饥，京
师米斗千钱。”

### 大历八年大稔

按：《唐书代宗本纪》，不载。　按《册府元龟》，“大历八年，时
京师大稔，谷价骤贱，大麦斗至八钱，粟斗至二十钱。”

### 德宗贞元元年饥

按《唐书德宗本纪》不载。　按《五行志》，“贞元元年春，大
饥，东都、河南、河北米斗千钱，死者相枕。”

按：《旧唐书本纪》：“贞元元年，关东大饥，赋调不入。关中
饥民烝蝗虫而食之。”

贞元二年，饥。

按《唐书德宗本纪》，二年正月丙申，诏减御膳之半
按《五行志》，“二年五月，麦将登而雨霖，米斗千钱。”
按《旧唐书本纪》，“二年春正月壬辰朔，以岁饥，罢元会
礼。丙申，诏以民饥，御膳之费减半，宫人月共粮米减
一千五百石，飞龙马减半料。”

按《册府元龟》：二年正月，以关辅荒馑，停朝贺之礼。诏

赋敛弥繁，人怨上闻，天灾下降，连岁蝗旱，荡无农收。”
贞元十四年，京师及河北饥。

按《唐书德宗本纪》：“十四年，京师饥。”　按《五行志》：“十四
年，京师及河南饥。”

贞元十五年，饥。

按《唐书德宗本纪》不载　按《旧唐书本纪》，十五年二
月，罢中和节宴会，年凶故也。“癸卯，罢三月群臣宴赏，
岁饥也。”

贞元十九年，饥。

按《唐书德宗本纪》不载。　按《五行志》，“十九年秋，关辅
饥。”

按：《旧唐书本纪》：“十九年秋七月戊午，以关辅饥，罢吏
部选、礼部贡举。”

贞元二十年，饥。

按《唐书德宗本纪》不载　按《旧唐书本纪》，二十年二
月丙午朔，罢中和节宴。岁俭也。

### 宪宗元和元年有年

按《唐书宪宗本纪》不载　按《食货志》，“宪宗即位之初，
有司以岁丰熟，请畿内和粜。”

元和七年春，饥。

按《唐书宪宗本纪》不载　“按《五行志》”云云。

元和八年，广州饥。

按《唐书宪宗本纪》不载　“按《五行志》”云云。

元和九年，饥。

按《唐书宪宗本纪》不载。　按《五行志》：九年春，关内饥。
元和十一年饥。

按《唐书宪宗本纪》不载。　按《五行志》，“十一年，东都陈、
许州饥。”

按：《旧唐书本纪》：“十一年夏四月丁巳，以徐、宿饥，赈粟
八万石。”

元和十二年，饥。

按《唐书。宪宗本纪》。不载　按《旧唐书本纪》。十二年秋
七月壬辰。“诏以定州饥。募人入粟授官。及减选超资。”
元和十四年饥。

按《唐书宪宗本纪》不载。　按《册府元龟》，十四年七月，
“东都留守上言，河南府、汝州百姓饥”，

### 穆宗长庆二年江淮饥

按《唐书穆宗本纪》不载。　“按《五行志》”云云。

按：《旧唐书本纪》：二年十二月癸巳，淮南奏，“和州饥，乌
江百姓杀县令以取官米。”

### 敬宗宝历元年大稔

按：《唐书敬宗本纪》，不载。　按《册府元龟》，宝历元年，敕
度支于两畿及凤州邠、泾、鄜坊、同华、河中、陕州、河阳
等道，共和籴折籴聚二百万斛，以是岁大稔故也。十
二月戊辰敕：“如闻河东振武今年熟，令博籴米收贮。”

### 文宗太和四年饥

按《唐书文宗本纪》不载。　按《五行志》，“四年，河北及太
原饥。”

按《旧唐书本纪》：“四年秋七月乙酉，太原饥。”

太和六年，饥。

按《唐书文宗本纪》不载。　按《五行志》：“六年春，剑南饥。
太和九年饥。”

按《唐书文宗本纪》不载。　按《五行志》：“九年春饥，河北
尢甚。”

### 开成四年饥

按《唐书文宗本纪》不载。　按《五行志》：“四年，温、台、明等
州饥。”

### 宣宗大中五年饥

按《唐书宣宗本纪》，“大中五年十二月，湖南饥。”　按《五
行志》：“大中五年冬，湖南饥。”

大中六年，饥。

按《唐书宣宗本纪》，大中六年十一月，淮南饥。　按《五
行志》：六年夏，淮南饥，海陵、高邮民于官河中漉得异
米，号“圣米。”

大中九年秋，淮南饥。

按《唐书宣宗本纪》不载。　“按《五行志》”云云。

### 懿宗咸通三年饥

按《唐书懿宗本纪》不载。　按《五行志》：“咸通三年夏，淮
南、河南饥。”

咸通九年，饥。

按《唐书懿宗本纪》不载。　按《五行志》，“咸通九年秋，江
左及关内饥，东都尢甚。”

### 僖宗乾符三年春京师饥

按《唐书僖宗本纪》不载。　按《五行志》云云。

### 中和二年关内大饥

按《唐书僖宗本纪》不载。　按《五行志》云云。

中和四年，饥。

按《唐书僖宗本纪》不载。　按《五行志》：“四年，关内大饥。”

### 光启二年大饥

按《唐书僖宗本纪》不载。　按《五行志》，“光启二年二月荆襄大饥，米斗三千钱，人相食。”

光启三年，饥。

按《唐书僖宗本纪》不载。　按《五行志》：“三年，扬州大饥，
米斗万钱。”

### 昭宗大顺二年饥

按《唐书昭宗本纪》，“大顺二年春，淮南饥。”　按《五行志》，
“大顺二年春，淮南大饥。”

### 天祐元年大饥

按《唐书昭宗本纪》不载。　按《五行志》，“天祐元年十月，
京师大饥。”